أخناتون (اتوفى ح 1354 قبل الميلاد)،- بالانجليزى: Akhnaton او Akhenaten او Echnaton، و ساعات Ikhnaton-، ابتدا حكمه باسم امنحوتب الرابع، بعدين غيّره من امنحتب الرابع لاخناتون و اللى معناها باللغة المصرية ”المخلص للاله اتون“، و هو فرعون مصرى من الاسره تمنتاشر. حكم مصر من سنة 1369 لسنة 1354 ق.م.، ابن امنحوتب التالت و جوز نفرتيتى ، و المرجح انه ابو توت عنخ امون حسب اخر الابحاث اللى ظهرت نتايجها فى فبراير 2010. اول اللى نادوا بوحدانية الاله، فغيّر العباده من الاله امون لـ”اتون“ الذي يرمز له بقرص الشمس الذي تخرج منه اشعة تصل للارض و الذي مقصود فيه انه تبعث الخير للناس وتنشر النور، وهناك ايضا مؤرخين يقولوا انه كان يقصد بـ اتون صاحب الشمس. و ليس هذا فقط فجعل عبادة اتون موحدة على مصر كلها بعد ما كان لكل اقليم اله لأن مصر لم تكن موحدة. كان لكل اقليم اله وبقيت الاقاليم محتفظة بالهتها بعد التوحيد، لكن كان لما يرتفع شان اقليم معين يرتفع ايضا شان الاله فبيسود على بقيت الالهه. غضب عليه كهنة امون و عادوه، لهذا هجر طيبه و راح لعاصمة جديده اسسها فى اقليم الاشمونين باسم ”اختاتون“ (تل العمارنه الان) و معاه مؤيديه و مساعديه، و اعلنها حرب ضد امون و كهنته.